  vk.com («Удмуртия» следж-хоккей) Майя Бывальцева Следж-хоккейя «Удмуртия» клублэн кивалтӥсез, Удмуртиысь физкультура удысысь дано ужась Павел Вечтомов Россилэсь командазэ Паралаимпиадае пыриськонлэсь палэнтэмзы пумысен мылкыдзэ вераз. « Валамон, пушкын ваньмыз ӝуа. Мон трос сюрс болельщикъёсын, трос сю спорстменъёсын, тренеръёслэн штабенызы ӵош пиос понна сюлэмшугъяськисько. Соос та ӵошастконъёслы 8 ар дасяськизы! Пиос туж секыт улон югдуръёсты ортчизы, сӧсыр кылизы, но спортъя калыккуспо ӵошатсконъёсы пыриськыны эрикрад басьтӥзы, соосты туж жаль. Ортчыт ушъям Западлэн политикаез йыре уг тэры. Сыӵе адямиослы пумит кутэм пумкылъян – со зэмос йыруж » Павел Вечтомов, Следж-хоккейя «Удмуртия» клублэн кивалтӥсез Россиысь паралимпи комитет сыӵе пумкылъянлы юридик валэктонъёс сётыны куриз. « Калыккуспо паралимпи комиеттлэн куронъёсын сузьетаз «эмоциональной» люкетэз ӧвӧл, куке командаос яке спортсменъёс Росси Федерациысь спортсменъёсын ӵошасткыны пумит луо. Соин ик татын юридик юнматон луыны кулэ. Иське кыӵе кулэлыкез спортъя калыккуспо ӵошастконъёсты ортчытъянлэн, эрикрадо инъетъёс уг ужало бере » Павел Вечтомов, Следж-хоккейя «Удмуртия» клублэн кивалтӥсез Тодэ вайытом, Паралимпи шудонъёсы «Удмуртия» клубын кыдам сизыьм спортсменъёс пыриськыны кулэ вал, соос пӧлысь куинез али но элькунмылэсь данзэ утё - Михаил Ворончихин, Дмитрий Галкин, Владимир Рычков. Озьы ик стартъёсы потыны дасяськиз туннэ понна дуннеысь тужгес кужмоез куасэн бызьылӥсь но биатлонист Владислав Лекомцев. Пусъём, 2-тӥ южтолэзе Калыккуспо паралимпи комитет вераз вал, Россиысь спортсменъёс Шудонъёсы нейтральной статусэн пыриськозы шуыса, но 3-тӥ южтолэзе ини ялӥз, Россилэн (озьы ик Белоруссилэн) командаез быдэсак палэнтэмын. Россиысь Паралимпи комитет спортъя но мукет судъёсы вазиськыны оскытӥз.  Ватсалом, 2018-тӥ арын Лымшор Кореяысь Пхёнчханын ортчем Паралимпи шудонъёсы Россиысь тросэзлы спортсменъёслы ӧтёнъёс ӧз вуэ. Озьы котькуд атлетлэн улоназ валтӥсь ӵошатсконъёсы пыриськытэк кылизы Владислав Лекомцев но, следж-хоккеистъёс но.  Тегъёс: Паралимпиада Следж-хоккей Удмуртия Россия Китай  